Световната банка (80). Двата набора от данни бяха основата за заключението в съображение 223. Причината за забавяне с няколко месеца, както е обяснено в това съображение, се дължи на факта, че в началото на РПРП цените на АН е трябвало да покрият/догонят производствените разходи първо (т.е. те са се увеличавали, тъй като са били под производствените разходи за някои включени в извадката производители от ЕС, както е отразено в намалената печалба през 2018 г.), след което е последвала същата тенденция на намаляване.
 (260)
 Друг руски производител износител изказа противоположното твърдение, че разходите за природен газ и цените на АН следват различни тенденции. Като доказателство за становището си той представи спот цени на АН (т.е. сключени сделки по продажба, оферти, предложения) в различни региони в сравнение с цените на природния газ, публикувани от Световната банка и МВФ.
 (261)
 На първо място, спот цените на АН не могат да бъдат окончателни при сравняването им с действителните цените на АН франко завода от сключени и проверени сделки по продажби на включените в извадката производители от Съюза, както е посочено в съображение 199, тъй като те включват цени на оферти и предложения, които не са били непременно договорени. Освен това спот цените идват само от една държава членка, а именно Франция, докато действителните цени, използвани от Комисията, идват от представителна извадка от три държави членки, а именно Франция, Литва и Полша. На второ място, както е обяснено в същото съображение, през разглеждания период увеличението на цените на АН в Съюза е повлияно от увеличението на производствените разходи, а именно на природния газ. Както е описано по-подробно в съображение 257, разходите за суровини на включените в извадката производители от Съюза (включително природния газ) са били в съответствие с преобладаващите пазарни цени и тяхното развитие в Съюза през целия разглеждан период. Поради това разходите за природен газ и цените на АН са следвали същата тенденция в Съюза през разглеждания период. Следователно твърдението беше отхвърлено.
 (262)
 Същият руски производител износител заяви, че за цените на АН в Съюза, показани в настоящото разследване (съображение 199), липсва обяснение как са изчислени. Страната заяви, че тези цени са били цени франко завода в Полша и Литва. Освен това страната заяви, че Комисията е приспаднала разходите за продажба, общите и административните разходи и печалбата на свързаните търговци на тези производители от Съюза за формиране на цените франко завода.
 (263)
 Следва да се поясни, че цените на АН на включените в извадката производители от Съюза са събрани в отговорите на въпросника. Тези цени не са изчислени от Комисията, а вместо това са проверени по време на съответните контролни посещения при производителите от Съюза. Цените на АН в съображение 199, посочени в таблица 8, се отнасят до проверените данни и за тримата включени в извадката производители от Съюза. Въпросникът с инструкции за включените в извадката производители от Съюза, в която са събрани тези цени, е достъпен на страницата на ГД „Търговия“ по случая (81). В него се посочва, че продажните цени се събират на ниво франко завод (предприятието) (т.е. стойността на продажбите, без